Navn Navnsen

Adresse

Postnr By

# Tilbagestrømningssikring: Hjælp med at sikre vores drikkevand

Vi tager tilbageløb af vand til ledningsnettet meget alvorligt, fordi tilbageløb kan medføre forurening af drikkevandet. Vi håber også, at du synes, det er vigtigt at være med til at sikre drikkevandets kvalitet.

Derfor sender vi dig denne information, der kan hjælpe dig med at opfylde lovkravene til tilbagestrømningssikring.

Det er nemlig dig, der ejer en installation, der har ansvaret for at din installation opfylder gældende krav. En installation kan for eksempel være en vaskehal, en industriopvaskemaskine eller en haveslange på din matrikel.

**De 5 kategorier og sikringstype**

Reglerne kræver, at der skal monteres en tilbagestrømningssikring efter jordledningens indføring i ejendommen og inden afgrening til anden ledning.

Forbrugere inddeles i 5 medium kategorier, når der skal vælges sikringstype.

I den vedlagte tabel ”De 5 kategorier og sikringstyper”, kan du se eksempler på de mest almindelige forbrugertyper i de 5 kategorier og finde ud af, hvilken tilbagestrømningssikring, der skal være i din installation.

Du kan se de gældende regler på næste side i denne information.

**Spørgeskema, som vi vil bede dig om at udfylde**

Du modtager også her et spørgeskema, som vi vil bede dig om at besvare. Din besvarelse bidrager til, at vi kan sikre os, at du lever op til kravene om tilbagestrømningssikring.

I spørgeskemaet oplyser du blandt andet:

* Hvilken medium kategori du mener, at jeres virksomhed/din ejendom er placeret i?
* Hvornår tilbagestrømningssikringen er monteret?
* Hvilken VVS-installatør, der har monteret tilbagestrømningssikringen?
* Hvad du gør for at sikre, at tilbagestrømningssikringen virker?
* Om du mener, at tilbagestrømningssikringen i din virksomhed/din ejendom lever op til gældende regler?
* Hvad du bruger vandet til, og om du tilsætter ”stoffer”, når du bruger vandet?
* Har du et trykforøgende anlæg, der forsøger at pumpe vandet retur i forsyningsledningen, hvis forsyningen fra vandværket svigter?
* Ved landbrugsdrift: Bruger I vandværksvand i forbindelse med sprøjtning, og hvordan tapper I vandet?

Vi ser frem til at modtage dine svar inden 4 uger fra dags dato.

Du er altid velkommen til at kontakte os, hvis du har spørgsmål til spørgeskemaet eller andet i forhold til tilbagestrømningssikring.

**VVS-erklæring for tilbagestrømningssikring**

Hvis din tilbagestrømningssikring er i orden, så mangler vi en VVS-erklæring for det.

Du kan sende den til os pr. brev eller mail.

**Er du i tvivl om opsætning af tilbagestrømningssikring?**

Kontakt altid en autoriseret VVS-installatør, hvis du er i tvivl om opsætning af tilbagestrømningssikringen.

På forhånd tak for hjælpen.

Vi ser frem til et fortsat godt samarbejde.

Med venlig

Bygningsreglement 2015 § 8.4.2.1, stk. 3

Rørcenteranvisning 015

Rørcenteranvisningen beskriver, hvordan forurening af drikkevand i vandinstallationer kan undgås, ligesom der er beskrevet generelle krav til tilbagestrømningssikring.

DS/EN 1717

Standarden anviser metoder til tilbagestrømningssikring for vandinstallationer ud fra, hvor ”farligt” et tilbagestrømmende medium kan være. Der opereres med 5 kategorier, og der er anvisning af beskyttelsesmetode til hver kategori